Kæru lesendur gleðilegt ár og takk fyrir það liðna . Um áramótin urðu þau gleðitíðindi að tekjumörk til að sækja um íbúðir hjá Bjargi íbúðafélagi voru rýmkuð til muna með breytingum á lögum . Nú hafa því töluvert fleiri möguleika á að fá úthlutað íbúðum í gegnum félagið . Fólk er hvatt til að kynna sér möguleikann hjá bjargibudafelag.is enda er lækkun húsnæðiskostnaðar ein besta kjarabót sem fólk getur fengið . Frekari tíðindi af húsnæðismálum er að vænta á þessu nýja ári enda hafa þau verið eitt af kjarnamálum síðustu ára . Fleiri úrbætur urðu um áramótin og má þar helst nefna lenging fæðingarorlofs , sem var eitt af atriðunum í yfirlýsingu stjórnvalda í tengslum við undirritun kjarasamningana síðasta vor . Nú eru eyrnamerktir 4 mánuðir fyrir hvort foreldri fyrir sig og tveir til sameiginlegrar ráðstöfunar , samtals 10 mánuðir . Þetta mun hækka í 12 mánuði um næstu áramót . Það ber alltaf að hafa í huga í tengslum við fæðingarorlofsbreytingar að það er einmitt eitt helsta tæki til jafnréttis kynjanna sem hægt er að beita auk þess að vera sjálfsögð krafa barna að njóta óskertrar samveru við foreldra . Skattkerfinu var breytt um áramótin auk barnabótakerfisins og urðu þau stórtíðindi að það er nú þriggja þrepa kerfi í stað tveggja . Það er ekkert launungarmál að vísasta leiðin til að jafna kjörin er að gera það í gegnum þrepaskipt skattkerfi . Breytingarnar núna hafa þau áhrif að fólk með tekjur undir 900 þúsund fær lækkun skatta á bilinu 2.000 - 4.500 krónur , mest er lækkunin hjá þeim sem eru með um 350 þúsund krónur í mánaðarlaun og frekari lækkun kemur næstu áramót . Hins vegar , vegna þess að kröfu verkalýðshreyfingarinnar um hátekjuþrep var ekki mætt , þá gagnast breytingarnar best þeim sem eru með yfir milljón á mánuði , þeir fá skattalækkun uppá tæplega fimm þúsund krónur . Tilgangur skattabreytinganna var aldrei að hygla þeim hæst launuðu og stendur krafan um hátekjuskatt óhögguð til að við getum raunverulega jafnað kjörin í gegnum skatta . Þá eru óræddar þær ívilnanir sem eignafólk fær með lágum fjármagnstekjuskatti og auðlindagjöldum . Baráttunni fyrir sanngjörnu skattkerfi er því hvergi nærri lokið ! Ég get ekki orða bundist í þessum föstudagspistli að minnast Guðrúnar Ögmundsdóttur sem var kvödd við fallega athöfn á föstudagsmorgun . Hún var merkisberi kynslóðar sem menntaði sig meira en áður hafði þekkst , aflaði sér þekkingar á áður óþekktum sviðum , bar með sér ferska vinda til Íslands og kröfur um róttækar breytingar til jafnaðar og jafnréttis . Að lokum vann hún innan kerfisins að góðum breytingum , sem stjórnmálakona og starfsmaður í stjórnsýslunni . Allt þetta gerði hún með væntumþykju og virðingu fyrir fólki og verkefnum . Ég naut sjálf samtals og stuðnings hennar frá því ég var kornung í Kvennalistanum og starfskona á fæðingardeildinni þar sem hún var félagsráðgjafi , í gegnum stjórnmál og þar sem leiðir okkar lágu saman í gegnum leik og störf alla tíð síðan . Árangri í störfum sínum náði hún í gegnum samtal og lagni og árangurinn er áþreifanlegur mörgum sem búa nú við betri og sanngjarnari stöðu en áður . Við , sem samfélag , nutum þess að Guðrún barðist fyrir okkur og við sem þekktum hana erum betri manneskjur fyrir vikið . Fundurinn bar yfirskriftina ? Stólarnir eiga harma að hefna þar sem Valsarar tóku fyrri leikinn eftir að Pavel setti niður langan þrist þegar tæpar þrjár sekúndur voru eftir í framlengingu og unnu 95 - 92 . Atvinnu - , menningar - og kynningarnefnd mótmælir harðlega niðurstöðum úthlutunar byggðakvóta fyrir fiskveiðiárið 2019 - 2020 hvað varðar úthlutun til Hofsóss .